Seydou Keita

Seydou Keita (lindur më 16 janar 1980) është një futbollist profesionist malian. Një mesfushor i shkathët, ai mund të luaj si mesfushor qëndror dhe mbrojtës

I lindur në Bamako (Mali) në 1980, Seydou Keita filloi të bënte emër në Evropë kur filloi të luante në Ligën Franceze. Ai u transferua te Olympique Marseille në sezonin 1999/2000 por aty qëndroi vetëm një vit dhe nuk pati shumë fat. Ai pastaj u bë lojtar i Lorient ku qëndroi dy vjet dhe fitoi kupën Franceze. Ai pastaj u transferua te Lens ku luajti për 5 sezone nga 2003/04 deri më 2006/07. Sezoni i tij i fundit në Francë ishte spektakular, ku u zgjodh lojtari i dytë më i mirë në Francë pas Florent Malouda.

Pas 8 viteve në Francë, Keita u transferua te Sevilla në verën e vitit 2007 dhe ishte prezent pothuajse në të gjitha ndeshjet. Ai luajti 31 nga 38 ndeshje kurse në 29 prej tyre ishte startues. Ai shënoi 4 gola dhe u shfaq me kualitete të ndryshme, ai ka një gjuajtje shumë të fuqishme nga distancat e mëdha.

Seydou Keita rregullisht që nga viti 2004 nuk ka munguar në ndeshjet e kombëtares.  
Me "Shqiponjat" luajti në Kupën e Afrikës por Mali u eliminua në rundin e parë.  
Megjithatë, karriera e tij me kombëtaren filloi që kur ishte shumë i ri dhe kishte rezultate të mira. Në fakt, Keita u shpall lojtari më i mirë në Kampionatin Botëror të mbajtur në Nigeri më 1999 për lojtarët që kishin më pak se 20 vjet. Mali në atë kohë përfundoi në vendin e tretë kurse fitues ishte Spanje me Xavi Hernandez.

 Profili 
Mesfushori nga Mali, është lojtar që i kombinon perfekt fuqinë fizike me aftësitë teknike dhe me aftësitë taktike. Edhe pse nuk është sulmues, Keita bën një gjuajtje perfektë me këmbën e tij të djathtë, veçanërisht nga distanca të largëta, ku me goditjet e tij kërcënon shumë portierët, ai para se të vinte te Barcelona, ka shënuar 15 gola në 2 vitet e fundit. Keita ofron shumë opsione në mesfushë : ai mund të luajë në rol më defensivë po ashtu edhe ofensiv shumë mirë por mund të luajë edhe si mesfushor i majtë.

 Trofetë 
 Lorient 
2001/02 Fitues i Kupës së Francës
 Të Arriturat Individuale 
1999 Lojtari më i mirë në Kampionatin Botëror për lojtarët nën 20 vjet.

 Referime 

Kategoria:Lindje 1980
Kategoria:Njerëz që jetojnë
Kategoria:Futbollistë malianë
Kategoria:Futbollistë në kombëtaren maliane
Kategoria:Futbollistë në Olympique de Marseille
Kategoria:Futbollistë në FC Lorient
Kategoria:Futbollistë në RC Lens
Kategoria:Futbollistë në Sevilla FC
Kategoria:Futbollistë në FC Barcelona
Kategoria:Futbollistë në Dalian Aerbin F.C.
Kategoria:Futbollistë në Valencia CF
Kategoria:Futbollistë në A.S. Roma
Kategoria:Futbollistë në El Jaish SC
Kategoria:Futbollistë në Ligue 1
Kategoria:Futbollistë në Ligue 2
Kategoria:Futbollistë në La Liga
Kategoria:Futbollistë në Serie A
Kategoria:Lojtarë fitues të UEFA Ligës së Kampioneve